**Informácia**

**o vybavovaní sťažností, petícií, podnetov a pripomienok podaných občanmi**

**na Mestskom úrade Vrútky v roku 2016**

**---------------------------------------------------------------------------------------------------------------**

Mestské zastupiteľstvo Vrútky stanovilo v pláne rokovaní na mesiac apríl 2017 – predložiť na rokovanie zastupiteľstva ,,**Informáciu o vybavovaní sťažností, petícií, podnetov a pripomienok podaných občanmi na Mestskom úrade Vrútky v roku 2016“.**

Spracovaním tejto informácie poverilo Mestské zastupiteľstvo hlavného kontrolóra mesta.

Hlavný kontrolór mesta v mesiaci január 2017 vykonal kontrolu evidencie a vybavovania sťažností, petícií a podnetov na Mestskom úrade Vrútky v súlade so schváleným plánom kontrolnej činnosti na prvý polrok 2017 podľa zákona č. 369/1990 Zb. o obecnom zriadení v z.n.p.,pri tejto kontrole zároveň kontroloval dodržiavanie interného predpisu „*Zásady postupu pri vybavovaní sťažností v podmienkach mesta Vrútky*“ a kontrolu splnenia prijatých opatrení z predchádzajúcej kontroly. Hlavný kontrolór mesta v rámci kontrolnej činnosti vykonal kontrolu splnenia opatrení z predchádzajúcej kontroly za rok 2015. Za rok 2015 bolo zistených **9** nedostatkov, v oblasti vedenia centrálnej evidencie, spôsob a postup pri šetreniach a vybavovaní sťažností a petícií, nesúlad s právnymi a interným predpisom, pri ktorých nebol dodržaný zákonný postup a postup podľa interného predpisu. V súlade so zákonom bolo odporučené mestu prijať opatrenia na odstránenie nedostatkov a ich príčin a novelizovať interný predpis. Mesto Vrútky prijalo opatrenia na odstránenie zistených nedostatkov a ich príčin, a o ich splnení predložilo správu hlavnému kontrolórovi. Pri tejto kontrole sa nevyskytli v uvedenej oblasti žiadne nedostatky v roku 2016.Od 28.04.2016 bol prijatý nový vnútorný interný predpis **„*Zásady podávania, prijímania, evidovania, vybavovania******a o kontrole vybavovania sťažností a petícií v podmienkach samosprávy mesta Vrútky*“.**

V roku 2016 bolo na Mestskom úrade Vrútky podaných a zaevidovaných **13** sťažností od občanov, z toho bola **jedna** opodstatnená, **šesť** neopodstatnených, **tri** boli odstúpené v súlade so zákonom, **dve** boli podané elektronicky, nebol dodržaný zákonný postup, napriek tomu sa riešili ako podnet, **jedna sťažnosť** bola vzatá späť podľa zákona. Všetky sťažnosti boli vyriešené v zákonných lehotách a postup vybavovania bol v súlade so zákonom č. 9/2010 Z.z. o sťažnostiach v z.n.p. a v súlade s vnútorným interným predpisom.

V porovnaní s rokom 2015 bolo menej sťažností o 16 sťažností .

*Tabuľkový prehľad evidovaných vybavených sťažností od roku 2013.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **rok** | **evidované** | **Opodstat-nené** | **Neopodst-nené** | **Odstúpené**  **na iné org.** | **Elektr.** | **Odlož.** | **Späť vzaté** | **Pozn.** |
| **2013** | 13 | 5 | 5 | 2 | - | - | 1 | - |
| **2014** | 15 | 4 | 9 | 2 | - | - | - | - |
| **2015** | 29 | 4 | 18 | 1 | 2 | - | - | 3 anonym |
| **2016** | 13 | 1 | 6 | 3 | 2 | - | 1 | - |

V roku 2016 smerovali sťažnosti vo veci susedských vzťahov, na služby Mestskej polície, proti hlučnosti diaľnice ,vyúčtovanie Mestským podnikom služieb s.r.o. Vrútky, umiestnenie kontajnera a pod.

V roku 2016 bola podaná občanmi jedna petícia, v porovnaní s rokom 2015 je to menej o dve petície. Petícia bola zaevidovaná a šetrená v súlade so zákonom č. 85/1990 Zb. o petičnom práve v z.n.p. Petícia smerovala voči bývaniu neprispôsobivých občanov v zariadení Fatranka. Po šetrení opodstatnenosti boli prijaté opatrenia.

*Tabuľkový prehľad petícií s popisom a obsahom petície.*

|  |  |  |
| --- | --- | --- |
| **Rok** | **evidované** | **Popis a obsah** |
| **2013** | 4 | Oprava cesty, uvoľnenie priechodu pri potoku, dve nemali náležitosti petície |
| **2014** | 1 | Vybudovanie spomaľovačov na cestu Horná Kružná |
| **2015** | 3 | Za vydávanie časopisu Vrútočan, výrub stromov, odvolanie ZUŠ, bývanie v Ružovej ulici. |
| **2016** | 1 | Voči neprispôsobivým občanom vo Fatranke |

V roku 2016 boli  riešené podnety od občanov a pripomienky ktoré hlavne vychádzali z účasti občanov na rokovaniach Mestského zastupiteľstva ako aj ústne podávané na MsÚ.

**Záver :**

Cieľom tejto informácie je poskytnúť súhrnný prehľad početnosti prijatých sťažností a petícií s porovnaním predchádzajúcich rokov ako aj ich vecného zamerania, spôsobu vybavovania a vyhodnocovania ako aj príčin zistených nedostatkov a odstránenie ich príčin.

Spracoval dňa 27.03.2017 PhDr. Michal Hanko, hlavný kontrolór mesta

Predkladá : PhDr. Michal Hanko, hlavný kontrolór mesta

Návrh na uznesenie:

Mestské zastupiteľstvo vo Vrútkach berie na vedomie:

**Informáciu o vybavovaní sťažností, petícií, podnetov a pripomienok podaných občanmi na MsÚ Vrútky v roku 2016.**